stanford-oval/wikipedia huggingface dataset:
Tammelan Portaan työväentalo

| Portaan työväentalo |
| --- | --- |
 Tammelan Portaan työväenyhdistyksen työväentalo.
Sijainti:  Porras, Tammela
Valmistumisvuosi:  1906
Rakennuttaja:  Portaan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Portaan työväentalo oli Tammelan kunnan Portaan kylässä sijainnut työväentalo.
Historiaa

Portaan työväenyhdistys perustettiin vuonna 1906, ja talo valmistui saman vuoden lopulla. Vuonna 1908 yhdistyksen jäsenmäärä oli 57, ja vuonna 1931 jäseniä oli noin 25. Sisällissodassa yhdistys menetti useita jäseniään, ja sodan jälkeisinä vuosina monet eivät enää uskaltaneet liittyä työväenyhdistykseen.
Vuonna 1931 yhdistys vietti talollaan 25-vuotisjuhliaan. Talo oli tuolloin ”juuri perinpohjin laitettu”. Juhla oli kaksiosainen: päiväjuhlan ohjelmassa oli orkesteri Lulun esiintyminen, lausuntaa, kansankilpailuja, yhdistyksen 25-vuotishistoriikki sekä tanssia. Iltajuhlassa taas esiintyi jälleen orkesteri, pidettiin puheita, esitettiin näytelmä ja lopuksi tanssittiin. Vuonna 1936 pidetyissä 30-vuotisjuhlissa juhlapuhujaksi saatiin kansanedustaja Aino Malkamäki. Lisäksi talolla järjestettiin esimerkiksi kesäjuhlia. Vuonna 1934 talo koki ilkivaltaa, kun neljä juhlasalin ikkunaruutua rikottiin heittämällä niitä kivillä.
1930-luvun lopulla taloa laajennettiin. Laajennusosan sisustus ja uunimuuraukset teetettiin palkkatyönä. Talon vaiheista tästä eteenpäin ei ole tietoa.
Teollisuuspiiri (Dnipro)

| Teollisuuspiiri Індустріальний район |
| --- | --- |
 Vaakuna
 Teollisuuspiiri (aluenumero 4) sijaitsee Dneprin vasemmalla puolella, Dnipron kaupungin pohjoisosassa.
Valtio:  Ukraina
Alue:  Dnipropetrovskin alue
Piiri:  Dnipron piiri
Kaupunki:  Dnipro
Perustettu:  1969
Pinta-ala  ():  32,679 km²
Väkiluku (2008):  131 496
Teollisuuspiiri (ukr. Індустріальний район, Industrialnyi raion) on yksi Ukrainan Dnipron kahdeksasta hallinnollisesta alueesta (kaupunkipiiristä). Dneprin vasemman rannan puolella, Dnipron pohjoisosassa sijaitsevan kaupunkipiirin pinta-ala on 32,679 neliökilometriä. Teollisuuspiiri on perustettu vuonna 1969.
Teollisuuspiiri rajautuu lounaassa ja lännessä Dnipron kaupungin Amur-Nyžnodniprovskin piiriin ja pohjoisessa Dnipropetrovskin alueen Dnipron piirin muihin osiin. Kaakossa on Samaran piiri. Teollisuuspiiri on Dnipron kaupunkipiireistä ainoa, joka ei rajoitu Dneprin rantaan vaan on kokonaan sisämassa.
Piirin väestöarvio on 131 496 (1.1.2006). Aiemmat väkiluvut olivat 136 532 (VL 1989) ja 134 924 (VL 2001).
Teollisuuspiirissä sijaitsevat muun muassa:
Samarivkan rautatieasema
Donetske Šose kulkee Teollisuuspiirin läpi, ja muodostaa osan eurooppatiestä E 50.
Apostoli Andreaksen kirkko Prospekt Myrun varrella.
Aiheesta muualla

Kuvia tai muita tiedostoja aiheesta Teollisuuspiiri (Dnipro) Wikimedia Commonsissa
Teollisuuspiirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Індустріальний район (Дніпропетровськ)
Käännös suomeksi
Suolavihvilä

| Suolavihvilä |
| --- | --- |
 Suolavihvilän kukinto
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Vihvilät Juncus
Laji::  gerardii
Kaksiosainen nimi
 Juncus gerardii  Loisel. 
Katso myös
   Suolavihvilä Wikispeciesissä   Suolavihvilä Commonsissa 
Infobox OKNimi-testi OK: 
Suolavihvilä  (Juncus gerardii) on merenrannoilla kasvava monivuotinen vihviläkasvi. Sitä tavataan varsinkin alueilla, joilla maa nousee nopeasti.
Suolavihvilän varret ovat pystyt, noin 40 cm korkeat. Sillä on lehtiruusuke maan rajassa ja joitakin varsilehtiä. Se kukkii heinä-elokuussa tummansävyisin vihvilöin.
Suolavihvilä kasvaa merenrannalla vyöhykkeenä alueella, jolla merivesi tekee maaperän suolaiseksi.
Aiheesta muualla

Suomen Lajitietokeskus: Suolavihvilä (Juncus gerardi)
Kasviatlas 2022: Suolavihvilän (Juncus gerardi) levinneisyys Suomessa.
Valokuvia (E. Nenonen)
Suolavero

Suolavero on historiallinen vero, jota valtio kantoi ruokasuolan kulutuksesta. Sen muotoja olivat tuottajilta kannettava tuotantovero, suolatulli ja suolamonopoli. Suolaa on verotettu jo antiikin Kreikassa ja Roomassa, ja sitä on pidetty menneinä vuosisatoina sopivana verotuksen kohteena suolan käytön yleisyyden ja välttämättömyyden vuoksi. Suolan verottaminen rasitti kuitenkin köyhiä enemmän kuin varakkaita.
Tuotantoveroa ja suolatullia on käytetty esimerkiksi Alankomaissa, Ranskassa ja Saksassa. Suomessa on ollut käytössä suolatulli. Samoin on tapahtunut Espanjassa, Norjassa, Portugalissa, Tanskassa, Venäjällä ja Yhdysvalloissa. Kaikissa näissä maissa on verotettu vain ihmisten käyttämää suolaa. Muu suola on ollut verosta vapaata ja se on tehty ihmisille kelpaamattomaksi denaturoimalla.
Suolamonopoli

Suolamonopoli on vanha ja yleisesti käytössä ollut suolaverotuksen muoto. Siinä valtiolla oli yksinoikeus suolan tuottamiseen eli sillä oli tuotantomonopoli tai sillä oli yksinoikeus suolakaupan harjoittamiseen, kauppamonopoli, tai valtiolla oli yksinoikeus kumpaiseenkin eli sillä oli täysmonopoli. Monopolin avulla valtio poisti vapaan kilpailun ja se voi näin yksin määrätä suolan hinnan. Kauppamonopolissa valtiolla oli yksinoikeus suolan maahantuontiin. Valtion myydessä suolaa tukkukauppiaille se lisäsi hintaan suolaveron osuuden. Seuraavaksi vero siirtyi jälleenmyyjän ja lopulta kuluttajan maksettavaksi.
Suolan täysmonopoli on ollut käytössä Italiassa, Itävalta-Unkarissa, Kreikassa ja Romaniassa. Kauppamonopolia on käytetty Serbiassa, Sveitsissä ja Turkissa.
Suolakonskriptio

Suolakonskription vallitessa jokaisen talouden oli ostettava henkilömäärän mukaan säädetty määrä suolaa valtion varastosta. Tällainen vero on ollut esimerkiksi Ranskassa käytössä ollut gabelle, jonka Filip VI otti käyttöön vuonna 1343. Tämä raskas ja siksi hyvin vihattu vero oli Ranskassa voimassa vuoteen 1790.
Tellervo Krogerus

| Tellervo Krogerus> Henkilötiedot |
| --- | --- |
Syntynyt: 1944
Ammatti:  kirjallisuustieteilijä, tietokirjailija
Kirjailija
Tuotannon kieli: suomi
Tyylilajit:  tietokirjallisuus
Aiheet:  kirjallisuudentutkimus, elämäkerrat
Palkinnot
 P. E. Svinhufvudin muistosäätiön kirjallisuuspalkinto (2014)   Tietokirjailijapalkinto (2015) 
Aiheesta muualla
Löydä lisää kirjailijoitaKirjallisuuden teemasivulta
Tellervo Krogerus (s. 1944) on suomalainen kirjallisuustieteilijä ja tietokirjailija. Hän on Itä-Suomen yliopiston kotimaisen kirjallisuuden dosentti ja kirjoittanut muun muassa Matti Kuusen elämäkerran.
Ura

Krogerus valmistui 1972 Helsingin yliopistosta filosofian kandidaatiksi yleisestä kirjallisuustieteestä ja estetiikasta, suomalaisesta ja vertailevasta kansanrunoudentutkimuksesta ja suomen kielestä. Joensuun yliopistosta hän valmistui 1983 filosofian lisensiaatiksi. Suomen Akatemiassa Krogerus työskenteli 1985–1989 humanistisen toimikunnan ylimääräisenä tutkimusassistenttina ja 1991–1993 virkaatekevänä nuorempana tutkijana.
Krogerus valmistui vuonna 1988 Joensuun yliopistosta tohtoriksi. Hänen väitöskirjansa käsitteli kriitikko Anna-Maria Tallgrenin elämäntyötä. Se oli ensimmäinen suomalaisesta kriitikosta tehty monografia. Vuonna 1992 Krogerus julkaisi teoksen Kirjallinen linja, jossa hän kirjoitti Valvoja- ja Aika-kulttuurilehdistä.
Krogerus on Itä-Suomen yliopiston kotimaisen kirjallisuuden dosentti.
Joensuun yliopistossa hän opetti 1997–2001 päätoimisesti kirjallisuutta ja ohjasi alan opinnäytetöitä. Määräaikaisena apulaisprofessorina hän oli 1997–1998 ja professorina 1999–2001.
Krogerus toimi 2008–2013 Suomalaisen Kirjallisuuden Seuran Matti Kuusen elämäkertahankkeen vastaavana tutkijana. Sanottu. Tehty. Matti Kuusen elämä 1914–1998 ilmestyi vuonna 2014. Krogerus sai teoksesta P. E. Svinhufvudin muistosäätiön kirjallisuuspalkinnon. Vuonna 2015 Krogerus palkittiin Suomen tietokirjailijoiden Tietokirjailijapalkinnolla.
Teokset

O. A. F. Lönnbohm. Mies ja maine.  SKS, 1983.
Anna Maria Tallgren. Tutkimus kriitikontyöstä ja sen taustoista.  (väitöskirja)  SKS, 1988.
Kirjallinen linja. Valvoja ja Aika 1907–1922.  SKS, 1992.
Sanottu. Tehty. Matti Kuusen elämä 1914–1998.  Siltala, 2014.
The Letter/Neon Rainbow

| The Letter/Neon Rainbow The Box Tops |
| --- | --- | --- |

Studioalbumin tiedot
 Äänitetty : American Sound Studio, Memphis, Tennessee
 Julkaistu: 1967
 Tuottaja(t): Dan Penn
 Tyylilaji: blue-eyed soul, poprock
 Kesto: 45.33
 Levy-yhtiö: Bell
Listasijoitukset
  Billboard 200: 87.
The Box Topsin muut julkaisut
|   | The Letter/Neon Rainbow 1967 | Cry Like a Baby 1968 |
The Letter/Neon Rainbow on yhdysvaltalaisen blue-eyed soul -yhtyeen The Box Topsin esikoisstudioalbumi, joka julkaistiin vuonna 1967. Albumi sijoittui Billboard 200 -albumilistan 87. sijalle vuonna 1968.
Kappaleet

The Letter (Wayne Carson Thompson) – 1.55
She Knows How (Thompson) – 3.08
Trains and Boats and Planes (Burt Bacharach, Hal David) – 3.48
Break My Mind (John D. Loudermilk) – 2.29
A Whiter Shade of Pale (Gary Brooker, Keith Reid, Matthew Fisher) – 4.34
Everything I Am (Spooner Oldham, Dan Penn) – 2.20
Neon Rainbow (Thompson) – 3.04
People Make the World (Bobby Womack) – 2.31
I’m Your Puppet (Oldham, Penn) – 2.54
Happy Times (Oldham, Penn) – 1.46
Gonna Find Somebody (Womack) – 3.02
I Pray for Rain (Oldham, Penn) – 2.26
Kappaleet > CD-version bonuskappaleet

Turn on a Dream (Mark James) – 2.50
The Letter (Thompson) – 1.58
Neon Rainbow (Thompson) – 3.00
Georgia Farm Boy (Newbury) – 3.48
Henkilöstö

Alex Chilton – laulu, kitara
Bill Cunningham – bassokitara
John Evans – koskettimet
Danny Smythe – rummut
Gary Talley – kitara, taustalaulu
Dan Penn – taustalaulu
Taajuushuutokauppa

Taajuushuutokauppa tarkoittaa yleensä, että valtio jakaa sähkömagneettisen spektrin (esim. matkapuhelin-, televisio- tai radiotaajuudet) huutokauppaa käyttäen.
Taajuushuutokaupat toteutetaan joskus lyhyinä, yhden päivän mittaisina, joskus jopa kuukausien pituisina avaustarjouksesta viimeiseen voittavaan tarjoukseen. Usein samanaikaisesti kaupataan useita eri taajuusspektrejä. Tyypillisesti taajuudet huutokaupataan vain määräajaksi, muutamaksi vuodeksi.
Toimilupien taloustiede

Aiemmin toimilupia jaettiin tiukoin ehdoin. Myöhemmin Nobel-palkittu taloustieteilijä Ronald Coase osoitti vuonna 1959 artikkelissaan sääntelyviranomaisen virheet; jatkoartikkelista tuli yhteiskuntatieteiden historian siteeratuin. Coase mullisti ajattelun taajuuksista luonnonvarana, joille tulee jakaa omistusoikeudet tehokkaasti niin, että yritykset pääsevät itse päättämään niiden käytöstä, jolloin markkinat löytäisivät tehokkaimmat tavat tuottaa langattomia palveluita. Professori Thomas Hazzlittin mukaan tämä on mullistanut matkapuhelinmarkkinat viime vuosikymmeninä.
Aluksi Coasen ehdotusta vastustettiin, mutta nykyään lähetystoimilupa huutokaupataan yli 30 maassa. Yhdysvalloissa huutokaupat ovat tuottaneet yli 52 miljardia dollaria.
Toimilupahuutokaupat Suomessa

Vuonna 2012 hallitus perusteli 4G-taajuuden (800 MHz) huutokauppaa  sillä, että se nopeuttaisi valtakunnallisen laajakaistaisen matkapuhelinverkon käyttöönottoa, myös taajamien ulkopuolella. Viestintäministeri Krista Kiuru (sd) piti tätä tärkeimpänä päätöksenään. Huutokaupan tuotto valtiolle oli 108 miljoonaa euroa.
Marraskuussa 2009 järjestettiin Suomen ensimmäinen taajuushuutokauppa, taajuusalueen 2500-2690 MHz osat, ehtona matkaviestinkäyttö Tulot olivat paljon vähäisemmät kuin Ruotsissa ja Norjassa.
Vuonna 2016 huutokaupattiin 700 megahertsin 4G-taajuudet 66 miljoonalla eurolla.
Valtiot > Ruotsi

8. toukokuuta 2008 Ruotsin Posti- ja telehallinto PTS sai päätökseen 16-päiväisen SMRA-huutokaupan (Simultaneous multiple-round ascending) yhdeksästä 15-vuotisesta 4G-taajuusluvasta, joiden kaistanleveys 2,6 GHz:n kaistalla oli yhteensä 190 MHz. Huutokauppa tuotti 226 miljoonaa euroa. Luvat olivat rajoittamattomia, siis ostaja saa käyttää ne parhaaksi katsomallaan tavalla, esimerkiksi matkapuhelin- tai laajakaistatoimintaan. Mitään ehtoja ei asetettu myöskään käytön aloittamishetkelle tai katetulle väestöosuudelle. PTS:n pääjohtaja, tohtori Marianne Treschow korosti sitä, miten arvokas resurssi sähkömagneettinen spektri on.
Valtiot > Yhdysvallat

Vuodesta 1994 Yhdysvaltojen viestintäviranomainen FCC on huutokaupannut taajuudet sen sijaan, että se järjestäisi niin sanottuja kauneuskilpailuja (viranomainen valitsee saajat) tai arpajaisia. Huutokaupat ovat avoimia kaikille FCC:n hyväksymille tarjoajille.
Valtiot > Kanada

Kanadan vuoden 2008 langattoman spektrin huutokauppa oli 27. toukokuuta – 23. heinäkuuta 2008. Maa huutokauppasi aluksi 105 MHz jättäen 40 MHz myöhemmin huutokaupattavaksi. Tämä 331 kierrosta kestänyt huutokauppa tuotti 4,25 miljardia dollaria.
Valtiot > Saksa

Saksa huutokauppasi 31. heinäkuuta – 18. elokuuta 2000 kaksitoista taajuuskaistaa UMTS-3G-matkapuhelinverkoille. Tuotto oli 98,8 miljardia Saksan markkaa eli 50,8 miljardia euroa.
Aiheesta muualla

Spectrum Auction Pitfalls in Canada, India and Thailand : Selling Uncertainty by KBspectrum (Arkistoitu – Internet Archive)
FCC Auctions Website (Arkistoitu – Internet Archive)
Schedule of Upcoming FCC Auction Events (Arkistoitu – Internet Archive)
James L. Gattuso, Raising Revenues with the Auction Option for the Telecommunications Spectrum, Heritage Foundation Issue Bulletin No. 147, May 11, 1989. (Arkistoitu – Internet Archive)
Collection of work by Paul Klemperer relevant to spectrum auctions
Versteigerung der UMTS-Lizenzen in Deutschland (saksaksi)
Suolayrtit

| Suolayrtit |
| --- | --- |
 Punasuolayrtti Salicornia europaea
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Salicornioideae
Suku::  Suolayrtit Salicornia  L.
Katso myös
   Suolayrtit Wikispeciesissä   Suolayrtit Commonsissa 
Infobox OKNimi-testi OK: 
Suolayrtit (Salicornia) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 52 lajia. Suolayrtit ovat möyheävartisia halofyyttejä, joiden lehdet ovat surkastuneet lähes näkymättömiksi. Suomessa kasvaa luonnonvaraisena merenrantakasvina yksi laji, punasuolayrtti (Salicornia europaea).
Suolayrttejä

Salicornia dolichostachya
hollanninsuolayrtti (S. dolichostachya subsp. dolichostachya)
vienansuolayrtti (S. dolichostachya subsp. pojarkovae)
luutasuolayrtti (S. dolichostachya subsp. strictissima)
punasuolayrtti (Salicornia europaea)
suolayrtti (Salicornia perennans)
liejusuolayrtti (Salicornia procumbens)
Aiheesta muualla

Suomen Lajitietokeskus: Suolayrtit – Salicornia
Finto: Kassu – Kasvien suomenkieliset nimet: Suolayrtit (Salicornia)
Prinssi Ahmedin seikkailut

| Prinssi Ahmedin seikkailut> Die Abenteuer des Prinzen Achmed |
| --- | --- |

Ohjaaja:  Lotte Reiniger
Käsikirjoittaja:  Lotte Reiniger
Tuottaja:  Louis Hagen
Säveltäjä:  Wolfgang Zeller
Kuvaaja:  Carl Koch
Erikoistehosteet:  animaatio: Berthold Bartosch Alexander Karadan Walther Ruttmann
Valmistustiedot
Valmistusmaa:  Saksa
Tuotantoyhtiö:  Comenius-Film GmbH
Levittäjä:  Netflix
Ensi-ilta:  1926
Kesto:  65 min
Alkuperäiskieli:  saksa -
Aiheesta muualla
IMDb 
Elonet
Infobox OKNimi-testi OK: 
Prinssi Ahmedin seikkailut (Die Abenteuer des Prinzen Achmed) on saksalaisen Lotte Reinigerin tekemä animaatioelokuva vuodelta 1926. Se on vanhin säilynyt pitkä animaatio.
Elokuva on tehty siluettianimaationa. Vaikutteita se on saanut muun muassa Tuhannen ja yhden yön tarinoista.
Aiheesta muualla

Die Abenteuer des Prinzen Achmed filmportal.de. (englanniksi) (u.a. zeitgenössische Rezension, Uraufführungsplakat, Zensurkarte, Silhouettenfiguren, Fotos)
Ausschnitt aus Die Abenteuer des Prinzen Achmed,  näyte (7 min)  Deutsche Digitale Bibliothek
Restaurierungsbericht: Die Abenteuer des Prinzen Achmed (Arkistoitu – Internet Archive) Deutsches Filmmuseum
Rabea Grand

Rabea Grand
Rabea Grand (s. 15. kesäkuuta 1984) on sveitsiläinen alppihiihtäjä. Grand on syntynyt Leukissa ja on erikoistunut pujotteluun ja suurpujotteluun.
Grand osallistui ensimmäisen kerran alppihiihdon maailmancupiin tammikuussa 2005 Mariborissa.
Suurin saavutus Grandilta on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 15. marraskuuta 2008 Grand sijoittui yhdeksänneksi Levin pujottelussa. Hän kilpaili viimeisen kerran tammikuussa 2011.
Prinssi Albertin vuoret

Prinssi Albertin vuoret on vuorijono Victorianmaassa, Etelämantereen itäosassa. Se on pohjois-eteläsuunnassa 370 kilometriä pitkä ja ulottuu Priestleystä Ferrariin. Vuoret ovat saaneet nimensä prinssi Albertin eli kuningatar Viktorian puolison mukaan. Sir James Clark Ross nimesi vuoret jo vuonna 1841, mutta britit kartoittivat niitä vasta 1900-luvun puolella. Yhdysvaltalaiset ja uusiseelantilaiset jatkoivat kartoitustyötä 1950- ja 1960-luvuilla.
Aiheesta muualla

Modis-satelliittikuva Earth Observatory
Antarctic Gazetteer Australia
Rabih Abou-Khalil

Rabih Abou Khalil
Rabih Abou-Khalil (arab. ربيع أبو خليل‎‎; s. 17. elokuuta 1957) on libanonilaissyntyinen muusikko. Hän muutti nuorella aikuisiällään Müncheniin, Saksaan.
Abou-Khalil on tullut tunnetuksi arabimusiikkia ja muun muassa jazzin vaikutteita yhdistelevästä tuotannostaan.
Preerialokki

| Preerialokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  californicus
Kaksiosainen nimi
 Larus californicus  (Lawrence, 1854) 
Katso myös
   Preerialokki Wikispeciesissä   Preerialokki Commonsissa 
Infobox OKNimi-testi OKIUCN-testi OK: 
Preerialokki (Larus californicus) on pohjoisamerikkalainen lokki. Sen elinympäristö on mantereen itäosan sisämaan järvillä, pohjoisessa Kanadan Mackenziejoelta Albertaan ja Länsi-Manitobaan. Yhdysvaltojen puolella se elää maan luoteisvaltioissa, muun muassa Etelä-Dakotassa, Washingtonissa, Wyomingissa ja Montanassa. Siitä tunnetaan kaksi alalajia. Lajin holotyypin kuvaili George Newbold Lawrence Stocktonista Kaliforniasta 1854. Preerialokilla on vaihteleva ruokavalio ja se syö hyönteisiä, jyrsijöitä, kaloja, munia, muiden lintujen poikasia, haaskoja ja jätteitä.
Preeriamaarikki

| Preeriamaarikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Maarikit Machaeranthera
Laji::  tanacetifolia
Kaksiosainen nimi
 Machaeranthera tanacetifolia  (Kunth) Nees 
Katso myös
   Preeriamaarikki Wikispeciesissä   Preeriamaarikki Commonsissa 
Infobox OKNimi-testi OK: 
Preeriamaarikki (Machaeranthera tanacetifolia) on asterikasvien (Asteraceae) heimoon ja maarikkien (Machaeranthera) sukuun kuuluva yksivuotinen kasvilaji. Sitä tavataan Yhdysvalloissa alueella Utahista etelään Arizonaan, New Mexicoon, Teksasiin ja Meksikoon. Se kukkii toukokuusta lokakuuhun.
Rachel Schill

Rachel Schill (s. 9. kesäkuuta 1982 Kitchener, Kanada) on kanadalainen softballpelaaja. Hän pelasi Kanadan joukkueessa Ateenan olympialaisissa 2004, joissa Kanada sijoittui viidenneksi.
Rabia Djelti

| Rabia Djelti |
| --- | --- |
 Rabia Djelti
Henkilötiedot
Syntynyt: 5. elokuuta 1954 (ikä 70)
Kansalaisuus:  Algeria
Ammatti:  kirjailija ja toimittaja
Kirjailija
Tuotannon kieli: arabia ja ranska
Aiheesta muualla
Löydä lisää kirjailijoitaKirjallisuuden teemasivulta
Rabia Djelti (5. elokuuta 1954) on algerialainen kirjailija joka kirjoittaa sekä arabiaksi että ranskaksi. Hän on toiminut myös toimittajana.
Rabia Djeltin vanhemmat olivat kiinnostuneita kirjallisuudesta ja hän löysi kotinsa hyllystä ranskalaisia klassikoita. Hän kävi alakoulun perheen asuessa Marokossa, yläkoulun Algeriassa ja aloitti kirjallisuuden opiskelun Oranissa, Algeriassa. Tohtoriksi hän valmistui Damaskoksen yliopistosta Syyriasta.
Runoutta Djelti ryhtyi kirjoittamaan ensiksi arabiaksi vuonna 1981 työskennellen samalla journalistina. Hänen myydyimmät kokoelmansa ovat ranskaksi käännetty Murmures du Secret vuodelta 2002 ja Qui est-ce dans la miroir vuodelta 2003.  Vuonna 2010 hän ryhtyi prosaistiksi. Hänen romaaninsa ilmestyivät 2013 ja 2016.
Algerian sisällissodan aikana 1990-luvulla Rabia Djeltin ja hänen miehensä henkeä uhattiin useasti. Vuonna 1992 hän pelastui murhayritykseltä kuin ihmeen kautta. Tapauksen jälkeen perhe sai turvapaikan Ranskasta.
Rabia Djeltillä ja hänen kirjailijamiehellään Amin Zawawilla on yksi tytär, Lina Doran, joka on laulaja-lauluntekijä.
Stephen Kingin Hohto

| Stephen Kingin Hohto> Stephen King’s The Shining |
| --- | --- |

Ohjaaja:  Mick Garris
Käsikirjoittaja:  Stephen King
Perustuu:  Stephen Kingin romaaniin Hohto
Tuottaja:  Mark Carliner Elliot Friedgen Laura Gibson Stephen King
Säveltäjä:  Nicholas Pike
Kuvaaja:  Shelly Johnson
Pääosat:  Rebecca De Mornay Steven Weber Courtland Mead Melvin Van Peebles Wil Horneff
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Ensi-ilta:  1997
Kesto:  273 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Stephen Kingin Hohto (Stephen King’s The Shining) on vuonna 1997 valmistunut Mick Garrisin ohjaama minisarja, joka perustuu kirjailija Stephen Kingin läpimurtoromaaniin Hohto. King ei ollut tyytyväinen Stanley Kubrickin vuonna 1980 ilmestyneeseen elokuvasovitukseen, joten 17 vuotta myöhemmin King kirjoitti käsikirjoituksen kirjalle uskollisempaan minisarjaversioon. Sarja on saanut vähemmän arvostusta kuin Kubrickin Hohto, jota puolestaan on useasti kehuttu yhdeksi parhaista kauhuelokuvista.
Minisarjan Overlook-hotelli on kuvattu Coloradossa sijaitsevassa Stanley Hotelissa, joka itse asiassa toimi Stephen Kingille inspiraationa Hohto -romaanin Overlook-hotellille.
Juoni

Minisarja on juoneltaan uskollinen Kingin romaanille.
Jack Torrance (Steven Weber), kirjailija ja entinen opettaja, saa talonmiehen paikan talveksi Coloradossa sijaitsevassa Overlook-hotellissa. Seurakseen hän saa vaimonsa Wendyn ja nuoren poikansa Dannyn, jolla on varsin erikoinen kyky: hän ”hohtaa” eli pystyy keskustelemaan toisten ihmisten kanssa ajatuksissa tuhansien kilometrien päästä ja näkemään asioita, joita tavallinen ihminen ei näkisi. Hän näkee näkyjä tulevasta ja menneestä. Dannyn mielikuvitusystävä Tony varoittaa menemästä Overlookiin, jossa on kuulemma jotain pahaa tekeillä. Perhe kuitenkin lähtee viettämään talvea hiljaiseen hotelliin, ja pian Danny näkee kauheita näkyjä hotellin verisestä historiasta. Jokin paha voima haluaa Dannyn voiman itselleen – ja on valmis käyttämään hänen isäänsä välikappaleena.
Rooleissa

| 0 | 1 | 2 |
| --- | --- | --- |
|  Rebecca De Mornay  | … |  Wendy Torrance   |
|  Steven Weber  | … |  Jack Torrance   |
|  Courtland Mead  | … |  Danny Torrance   |
|  Melvin Van Peebles  | … |  Dick Hallorann   |
|  Wil Horneff  | … |  Tony   |
Vastaanotto

Mick Garrisin Hohto ei saanut samanlaista arvostusta osakseen kuin Kubrickin Hohto: minisarja on saanut pääosin huonoja arvosteluja, ja sitä on kritisoitu muun muassa Kubrickin elokuvan matkimisesta. Monet kriitikot valittivat liiallisesta dialogin määrästä sekä pitkäveteisyydestä.
Julkaisu Suomessa

Stephen Kingin Hohto on esitetty suomessa MTV3:lla, ja lisäksi se on julkaistu kahden levyn DVD-julkaisuna. Minisarjan ikäraja Suomessa on K-15.